title: Decizia Comisiei din 28 septembrie 2011 de instituire a Grupului de experți în domeniul corupției

text:
               30.9.2011

               RO

               Jurnalul Oficial al Uniunii Europene

               C 286/4

         DECIZIA COMISIEI
   din 28 septembrie 2011
   de instituire a Grupului de experți în domeniul corupției
   2011/C 286/03
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:

               (1)

               Articolul 67 alineatul (3) din tratat conferă Uniunii Europene sarcina de a garanta un nivel ridicat de securitate în spațiul de libertate, securitate și justiție. În vederea realizării acestui obiectiv este necesară prevenirea și combaterea criminalității, organizate sau de alt tip, inclusiv a corupției.

               (2)

               Programul de la Stockholm – O Europă deschisă și sigură în serviciul cetățenilor și pentru protecția acestora (1), adoptat de Consiliul European la 10 și 11 decembrie 2009, invită Comisia să dezvolte indicatori, pe baza sistemelor existente și a criteriilor comune, pentru a măsura eforturile în lupta împotriva corupției, în special în domeniile acquis-ului (achizițiile publice, controlul financiar etc.).

               (3)

               Comunicarea Comisiei către Parlamentul European și Consiliu din 22 noiembrie 2010 denumită „Strategia de securitate internă a UE în acțiune: cinci pași către o Europă mai sigură” (2) subliniază că sprijinirea voinței politice de a combate corupția este de o importanță majoră și că sunt necesare acțiunea la nivelul Uniunii și schimbul de cele mai bune practici. Prin aceasta se anunță prezentarea de către Comisie, în 2011, a unei propuneri privind modalitățile de monitorizare și de sprijinire a eforturilor statelor membre de combatere a corupției.

               (4)

               Decizia Comisiei din 6 iunie 2011 de instituire a unui mecanism de raportare la nivelul UE în materie de combatere a corupției în vederea evaluării periodice („Raportul anticorupție al UE”) (3) stabilește obiectivele și elementele necesare pentru punerea în aplicare a Raportului anticorupție al UE. În conformitate cu această decizie, raportul urmează să fie publicat la fiecare doi ani, începând din 2013. Raportul urmează să fie gestionat de către Comisie, asistată de un grup de experți numiți de aceasta, în baza unei cereri deschise de candidaturi. Membrii grupului de experți trebuie să dețină un nivel de expertiză incontestabil, precum și un nivel ridicat de integritate și reputație în domeniul luptei împotriva corupției.

               (5)

               Comunicarea Comisiei către Parlamentul European, Consiliu și Comitetul Economic și Social European privind combaterea corupției în UE (4) din 6 iunie 2011 prevede că experții care urmează să asiste Comisia în activitatea legată de Raportul anticorupție al UE pot avea o gamă largă de domenii de expertiză, precum aplicarea legii, prevenirea, societatea civilă și trebuie să-și ia angajamentul să acționeze cu titlu personal în calitate profesională.

               (6)

               Prin urmare, este necesar să se constituie un grup de experți anticorupție și să se definească sarcinile și structura acestuia.

               (7)

               Grupul trebuie să sprijine acțiunile Comisiei legate de Raportul anticorupție al UE și cele legate de toate politicile viitoare ale Uniunii care vor decurge din acesta. În special, grupul ar urma să consilieze Comisia cu privire la aspecte cum ar fi: identificarea aspectelor transversale și a celor specifice fiecărei țări, care urmează să fie abordate de fiecare raport, dezvoltarea unor indicatori, evaluarea performanțelor statelor membre, identificarea celor mai bune practici, identificarea tendințelor la nivelul UE, formularea de recomandări și propunerea, după caz, de măsuri la nivelul UE.

               (8)

               Grupul ar urma să fie alcătuit din 17 membri și să aibă o reprezentare echilibrată din punct de vedere al cadrului instituțional, al pregătirii profesionale și al regiunilor geografice.

               (9)

               Este necesar să se stabilească reguli privind dezvăluirea de informații de către membrii grupului.

               (10)

               Datele cu caracter personal referitoare la membrii grupului trebuie prelucrate în conformitate cu Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (5).

               (11)

               Durata mandatului membrilor ar urma să fie de patru ani, cu posibilitate de reînnoire,

         DECIDE:
   Articolul 1
   Obiect
   Se instituie, prin prezenta, Grupul de experți în domeniul corupției, denumit în continuare „grupul”.
   Articolul 2
   Atribuții
   Grupul are următoarele atribuții:

               (a)

               să consilieze Comisia cu privire la aspecte legate de Raportul anticorupție al UE, inclusiv metodologia de lucru, precum și cu privire la aspecte legate de politica anticorupție a UE, prin intermediul unor contribuții, după caz, orale și scrise, după cum s-a convenit cu Comisia;

               (b)

               să sprijine Comisia în evaluarea evoluției politicilor anticorupție la nivel național, european și internațional, precum și în identificarea tendințelor în materie de corupție la nivelul UE;

               (c)

               să asiste Comisia în identificarea normelor relevante în materie de luptă împotriva corupției, precum și a indicatorilor măsurabili care să fie folosiți ca referință în cadrul evaluărilor Raportului anticorupție al UE;

               (d)

               să asiste Comisia în identificarea unor metode de raționalizare a informațiilor relevante privind natura, amploarea și cauzele corupției în statele membre, precum și cu privire la eficiența eforturilor în materie de combatere a corupției;

               (e)

               să asiste Comisia în identificarea aspectelor transversale și a celor specifice fiecărei țări în materie de combatere a corupției, care sunt relevante pentru Uniune și pentru statele membre, precum și a eventualelor recomandări care să fie incluse în Raportul anticorupție al UE;

               (f)

               să consilieze Comisia cu privire la elaborarea de metodologii de evaluare a eforturilor anticorupție în UE-27;

               (g)

               să asiste Comisia în identificarea și definirea posibilelor măsuri și acțiuni relevante la nivelul Uniunii și la nivel național în cadrul gamei de politici anticorupție;

               (h)

               să asiste Comisia în identificarea celor mai bune practici și modalități de schimb de experiență și de învățare reciprocă, care pot fi dezvoltate în continuare la nivelul Uniunii.

         Articolul 3
   Consultare
   Comisia poate consulta grupul cu privire la orice aspect legat de Raportul anticorupție al UE și de politica UE de combatere a corupției.
   Articolul 4
   Componență – Numirea membrilor
   (1)   Grupul este alcătuit din 17 membri.
   (2)   Membrii grupului dețin expertiză și experiență în prevenirea și lupta împotriva corupției din sectorul public și din cel privat, precum și în monitorizarea și/sau evaluarea politicilor și practicilor anticorupție.
   (3)   Componența grupului trebuie să reflecte echilibrul necesar la nivel de expertiză în domeniul combaterii corupției și diversele aspecte implicate, cum ar fi, dar fără a se limita la aplicarea legii, sistemul judiciar, prevenirea, elaborarea politicilor, monitorizarea și/sau supravegherea, analizarea tendințelor, a politicilor și/sau a indicatorilor, sectorul public și cel privat, dreptul penal, precum și aspectele/efectele economice și sociale.
   (4)   Membrii grupului sunt cetățeni ai unui stat membru al Uniunii Europene.
   (5)   Membrii sunt numiți de către directorul general al Direcției Generale Afaceri Interne a Comisiei din rândul celor care au răspuns la cererea de candidaturi (a se vedea anexa la prezenta decizie).
   (6)   Pe baza cererii de candidaturi, candidații care au fost considerați apți pentru a deveni membri ai grupului, dar care nu au fost numiți, sunt incluși, cu acordul acestora, pe o listă de rezervă. Comisia utilizează această listă la numirea de înlocuitori ai membrilor grupului, dacă este necesar. În cazul în care Comisia consideră că lista de rezervă este insuficientă, poate publica din nou cererea de candidaturi pentru a constitui o nouă listă.
   (7)   Membrii sunt numiți cu titlu personal pentru o perioadă de patru ani. Aceștia acționează independent și în interes public și rămân în funcție până la înlocuire sau până la încheierea mandatului lor. Mandatul membrilor poate fi reînnoit.
   (8)   Membrii care nu mai sunt capabili să contribuie efectiv la deliberările grupului, cei care demisionează sau care nu îndeplinesc condițiile prevăzute la prezentul articol sau la articolul 339 din tratat, pot fi înlocuiți pe perioada rămasă până la expirarea mandatului lor.
   (9)   Numele membrilor grupului se publică în Registrul grupurilor de experți și al altor entități similare al Comisiei (denumit în continuare „registrul”) (6), precum și pe site-ul internet al Direcției Generale Afaceri Interne.
   (10)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001 al Parlamentului European și al Consiliului (7).
   Articolul 5
   Mod de funcționare
   (1)   Grupul este prezidat de un reprezentant al Comisiei.
   (2)   Cu acordul serviciilor Comisiei, grupul poate institui subgrupuri pentru a analiza chestiuni specifice, pe baza unor termeni de referință stabiliți de grup. Subgrupurile respective se desființează de îndată ce și-au îndeplinit mandatul.
   (3)   Reprezentantul Comisiei poate invita experți din afara grupului, având competențe specifice în legătură cu un subiect de pe ordinea de zi, pentru a participa ad-hoc la activitatea grupului sau a subgrupului.
   (4)   Comisia poate acorda statutul de observator reprezentanților unor organizații internaționale, interguvernamentale și neguvernamentale.
   (5)   Prioritățile de lucru ale grupului reflectă necesitatea unui răspuns politic coordonat, multidisciplinar și consecvent la toate aspectele legate de corupție.
   (6)   Membrii grupului, precum și experții și observatorii invitați, respectă obligațiile referitoare la secretul profesional prevăzute în tratate și în dispozițiile de punere în aplicare a acestora, precum și normele în materie de securitate ale Comisiei privind protecția informațiilor clasificate ale UE, prevăzute în anexa la Decizia 2001/844/CE, CECO, Euratom a Comisiei (8). În cazul nerespectării acestor obligații, Comisia poate lua măsurile care se impun.
   (7)   Comisia asigură serviciile de secretariat.
   (8)   Grupul transmite avizele și rapoartele sale Comisiei. Comisia poate stabili o dată-limită la care un aviz sau un raport trebuie să fie prezentat.
   (9)   Grupul poate adopta propriul regulament de procedură pe baza regulamentului de procedură standard pentru grupurile de experți.
   (10)   Comisia publică informațiile relevante privind activitățile desfășurate de grup, fie prin includerea acestora în registru, fie prin intermediul unui link, inclus în registru, către site-ul internet al Direcției Generale Afaceri Interne.
   Articolul 6
   Cheltuieli aferente reuniunilor
   (1)   Participanții la activitățile grupului nu sunt remunerați pentru serviciile prestate.
   (2)   Cheltuielile de deplasare și de ședere ale participanților la activitățile grupului sunt rambursate de Comisie în conformitate cu dispozițiile în vigoare în cadrul Comisiei.
   (3)   Cheltuielile respective sunt rambursate în limitele creditelor disponibile, alocate în cadrul procedurii anuale de alocare a resurselor.
   Articolul 7
   Intrare în vigoare și aplicabilitate
   Prezenta decizie intră în vigoare la data publicării în Jurnalul Oficial al Uniunii Europene și se aplică pe o perioadă de 8 ani.

      Adoptată la Bruxelles, 28 septembrie 2011.

            Pentru Comisie

            Președintele

         José Manuel BARROSO

      (1)  JO C 115, 4.5.2010, p. 1.

      (2)  COM(2010) 673 final.

      (3)  C(2011) 3673 final.

      (4)  COM(2011) 308 final, nepublicat. A se vedea documentul Consiliului 11580/11.

      (5)  JO L 8, 12.1.2001, p. 1.

      (6)  Membrii care nu doresc divulgarea numelor lor pot solicita derogarea de la această regulă. Cererea de a nu divulga numele unui membru al unui grup de experți se consideră justificată în situația în care publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

      (7)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date. A se vedea nota de subsol nr. 5.

      (8)  Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură (JO L 317, 3.12.2001, p. 1).

      ANEXĂ

         Cerere de candidaturi pentru selectarea de experți numiți cu titlu personal

      Prin Decizia (2011/C 286/03) din 28 septembrie 2011 (1), Comisia a instituit un grup de experți în domeniul corupției. Comisia va prezida acest grup, pe care îl poate consulta cu privire la orice aspect legat de Raportul anticorupție al UE și de politica UE de combatere a corupției.
      Atribuțiile grupului de experți sunt următoarele:

                  (a)

                  să consilieze Comisia cu privire la aspecte legate de Raportul anticorupție al UE, inclusiv metodologia de lucru, precum și cu privire la aspecte legate de politica anticorupție a UE, prin intermediul unor contribuții, după caz, orale și scrise, după cum s-a convenit cu Comisia;

                  (b)

                  să sprijine Comisia în evaluarea evoluției politicilor anticorupție la nivel național, european și internațional, precum și în identificarea tendințelor în materie de corupție la nivelul UE;

                  (c)

                  să asiste Comisia în identificarea normelor relevante în materie de luptă împotriva corupției, precum și a indicatorilor măsurabili care să fie folosiți ca referință în cadrul evaluărilor Raportului anticorupție al UE;

                  (d)

                  să asiste Comisia în identificarea unor metode de raționalizare a informațiilor relevante privind natura, amploarea și cauzele corupției în statele membre, precum și cu privire la eficacitatea eforturilor în materie de combatere a corupției;

                  (e)

                  să asiste Comisia în identificarea aspectelor transversale și a celor specifice fiecărei țări în materie de combatere a corupției, care sunt relevante pentru Uniune și pentru statele membre, precum și a eventualelor recomandări care să fie incluse în Raportul anticorupție al UE;

                  (f)

                  să consilieze Comisia cu privire la elaborarea de metodologii de evaluare a eforturilor anticorupție în UE-27;

                  (g)

                  să asiste Comisia în identificarea și definirea posibilelor măsuri și acțiuni relevante la nivelul Uniunii și la nivel național în cadrul gamei de politici anticorupție;

                  (h)

                  să asiste Comisia în identificarea celor mai bune practici și modalități de schimb de experiență și de învățare reciprocă, care pot fi dezvoltate în continuare la nivelul Uniunii.

            Prin urmare, Comisia lansează o cerere de candidaturi în vederea selectării membrilor grupului de experți.
      Grupul de experți este format din 17 membri numiți cu titlu personal, în conformitate cu articolul 4 din decizia menționată anterior.
      Comisia numește membrii cu titlu personal pentru un mandat de patru ani care poate fi reînnoit. Aceștia furnizează Comisiei avize independente, fără niciun fel de influență externă, și respectă condițiile de confidențialitate prevăzute la articolul 5 din Decizia Comisiei de instituire a grupului de experți. Membrii grupului își iau angajamentul să acționeze independent și în interes public. În momentul evaluării candidaturilor, Comisia va lua în considerare următoarele criterii:

                  (a)

                  competențe dovedite, un nivel ridicat de realizări profesionale și de experiență (cel puțin cinci ani), inclusiv la nivel european și/sau internațional, în domenii de activitate legate de prevenirea și combaterea corupției și/sau în domenii conexe;

                  (b)

                  o bună înțelegere a acquis-ului și politicilor actuale ale UE în domeniul combaterii corupției, precum și a instrumentelor juridice existente în materie de combatere a corupției, precum și a mecanismelor de monitorizare și evaluare din acest domeniu la nivel european și internațional;

                  (c)

                  capacitate demonstrată de a lucra în limba engleză;

                  (d)

                  necesitatea de a realiza un echilibru în cadrul grupului de experți în ceea ce privește proveniența experților din punct de vedere al cadrului instituțional, al pregătirii profesionale, al sexului și al repartizării geografice (2);

                  (e)

                  necesitatea de a asigura echilibrul necesar la nivel de expertiză în domeniul combaterii corupției și diversele aspecte implicate, cum ar fi, dar fără a se limita la aplicarea legii, sistemul judiciar, prevenirea, elaborarea politicilor, monitorizarea și/sau supravegherea, analizarea tendințelor, a politicilor și/sau a indicatorilor, sectorul public și cel privat, dreptul penal, precum și aspectele/efectele economice și sociale;

                  (f)

                  membrii grupului trebuie să fie cetățeni ai unui stat membru al Uniunii Europene.

            Competențele menționate mai sus vor fi evaluate pe baza CV-urilor și a formularelor de candidatură prezentate de candidați.
      Candidaturile pot fi depuse numai prin intermediul formularului de candidatură (anexa II) și a modelului de CV (3). Candidații sunt rugați să precizeze în mod clar în cererea lor domeniul legat de combaterea corupției în care dețin un nivel ridicat de expertiză.
      Candidaturile semnate în mod corespunzător trebuie trimise în termen de 20 de zile lucrătoare de la data publicării cererii de candidaturi în Jurnalul Oficial al Uniunii Europene, fie prin e-mail, fie prin poștă la următoarea adresă:

                  European Commission

                  Directorate-General for Home Affairs

                  Unit A2 Secretariat

                  LX 46 3/131

                  1049 Bruxelles/Brussel

                  BELGIQUE/BELGIË

                  HOME-CORRUPTION@ec.europa.eu

            În cazul în care cererile sunt trimise prin e-mail, data acestuia va reprezenta data trimiterii. În cazul în care cererile sunt trimise prin poștă, data care figurează pe ștampila poștei va fi considerată data trimiterii.
      Comisia va rambursa cheltuielile de deplasare și de ședere legate de activitățile grupului de experți, în conformitate cu dispozițiile în vigoare în cadrul Comisiei, în limitele creditelor bugetare disponibile. Membrii nu vor fi remunerați pentru serviciile prestate.
      Lista cu membrii grupului de experți se publică în registru (4), precum și pe site-ul internet al Direcției Generale Afaceri Interne.
      Datele cu caracter personal vor fi colectate, prelucrate și publicate în conformitate cu Regulamentul (CE) nr. 45/2001 al Parlamentului European și al Consiliului (5).
      Pentru orice informație suplimentară, vă rugăm să o contactați pe dna Raluca STEFANUC, Tel. +32 22953152, E-mail: raluca.stefanuc@ec.europa.eu
      Informațiile privind rezultatele cererii de candidaturi vor fi publicate pe site-ul internet al Direcției Generale Afaceri Interne și, dacă este cazul, în Jurnalul Oficial al Uniunii Europene.

         (1)  JO C 286, 30.9.2011, p. 4.

         (2)  Decizia 2000/407/CE a Comisiei din 19 iunie 2000 privind echilibrul între bărbați și femei în cadrul comitetelor și grupurilor de experți constituite de Comisie (JO L 154, 27.6.2000, p. 34).

         (3)  Toate CV-urile prezentate trebuie să respecte formatul european: http://www.cedefop.eu.int/transparency/cv.asp

         (4)  Membrii care nu doresc divulgarea numelor lor pot solicita derogarea de la această regulă. Cererea de a nu divulga numele unui membru al unui grup de experți se consideră justificată în situația în care publicarea ar putea periclita securitatea sau integritatea acestuia sau ar putea aduce atingere, în mod nejustificat, vieții private a acestuia.

         (5)  Regulamentul (CE) nr. 45/2001 al Parlamentului European și al Consiliului din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date (JO L 8, 12.1.2001, p. 1).

         Apendice


title: 2013/405/UE: Decizia reprezentanților guvernelor statelor membre din 24 iulie 2013 privind numirea unui judecător în cadrul Tribunalului

text:
               30.7.2013

               RO

               Jurnalul Oficial al Uniunii Europene

               L 203/14

         DECIZIA REPREZENTANȚILOR GUVERNELOR STATELOR MEMBRE
   din 24 iulie 2013
   privind numirea unui judecător în cadrul Tribunalului
   (2013/405/UE)
   REPREZENTANȚII GUVERNELOR STATELOR MEMBRE ALE UNIUNII EUROPENE,
   având în vedere Tratatul privind Uniunea Europeană, în special articolul 19,
   având în vedere Tratatul privind funcționarea Uniunii Europene, în special articolele 254 și 255,
   având în vedere Tratatul de instituire a Comunității Europene a Energiei Atomice, în special articolul 106a alineatul (1),
   întrucât:

               (1)

               Mandatele a treisprezece judecători ai Tribunalului urmează să expire la 31 august 2013. Este oportună efectuarea de noi numiri pentru perioada cuprinsă între 1 septembrie 2013 și 31 august 2019.

               (2)

               Pentru postul vacant de judecător în cadrul Tribunalului a fost propusă candidatura domnului Egidijus BIELIŪNAS.

               (3)

               Comitetul instituit în temeiul articolului 255 din Tratatul privind funcționarea Uniunii Europene a emis un aviz cu privire la capacitatea domnului Egidijus BIELIŪNAS de a exercita funcția de judecător în cadrul Tribunalului,

         ADOPTĂ PREZENTA DECIZIE:
   Articolul 1
   Domnul Egidijus BIELIŪNAS este numit judecător în cadrul Tribunalului pentru perioada cuprinsă între 1 septembrie 2013 și 31 august 2019.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 24 iulie 2013.

            Președintele

         R. KAROBLIS


title: 2011/41/UE: Decizia Consiliului din 18 ianuarie 2011 de numire a trei membri olandezi și a șase supleanți olandezi în cadrul Comitetului Regiunilor

text:
               22.1.2011

               RO

               Jurnalul Oficial al Uniunii Europene

               L 19/17

         DECIZIA CONSILIULUI
   din 18 ianuarie 2011
   de numire a trei membri olandezi și a șase supleanți olandezi în cadrul Comitetului Regiunilor
   (2011/41/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului olandez,
   întrucât:

               (1)

               La 22 decembrie 2009 și la 18 ianuarie 2010, Consiliul a adoptat Deciziile 2009/1014/UE și 2010/29/UE de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2010-25 ianuarie 2015 (1).

               (2)

               Trei locuri de membri în cadrul Comitetului Regiunilor au devenit vacante ca urmare a încheierii mandatelor doamnei Annemarie JORRITSMA-LEBBINK, doamnei Luzette WAGENAAR-KROON și domnului Rob BATS.

               (3)

               Patru locuri de supleanți au devenit vacante ca urmare a încheierii mandatelor doamnei Ellie FRANSSEN, domnului Job COHEN, doamnei Rinda DEN BESTEN și domnului Hendrikus DE LANGE.

               (4)

               Două locuri de supleanți vor deveni vacante ca urmare a numirii domnului Hans KOK și a domnului Henk KOOL în calitate de membri în cadrul Comitetului Regiunilor,

         ADOPTĂ PREZENTA DECIZIE:
   Articolul 1
   Se numesc în cadrul Comitetului Regiunilor pentru durata rămasă a mandatului, respectiv până la 25 ianuarie 2015:

               (a)

               în calitate de membri:

                           —

                           Domnul H.A.J. (Hans) KOK, Burgemeester (primar al localității Hof van Twente);

                           —

                           Domnul H.P.M (Henk) KOOL, Wethouder (membru al Consiliului Executiv al orașului Haga);

                           —

                           Domnul S.B. (Sipke) SWIERSTRA, Gedeputeerde (membru al Consiliului Executiv) al provinciei Drenthe

                     și

               (b)

               în calitate de supleanți:

                           —

                           Domnul H.A.J. (Henk) AALDERINK, Burgemeester (primarul localității Bronckhorst);

                           —

                           Domnul J.P. (Jean Paul) GEBBEN, Burgemeester (primarul localității Renkum);

                           —

                           Domnul J.P.W. (Jan Willem) GROOT, Wethouder (membru al Consiliului Executiv al localității Amstelveen);

                           —

                           Doamna L.W.C.M. (Loes) van der MEIJS, Wethouder (membru al Consiliului Executiv al localității Doetinchem);

                           —

                           Domnul N.A. (André) van de NADORT, Burgemeester (primarul localității Ten Boer);

                           —

                           Domnul F. (Frank) de VRIES, Wethouder (membru al Consiliului Executiv al localității Groningen).

         Articolul 2
   Prezenta decizie intră în vigoare la data adoptării.

      Adoptată la Bruxelles, 18 ianuarie 2011.

            Pentru Consiliu

            Președintele

         Gy. MATOLCSY

      (1)  JO L 348, 29.12.2009, p. 22 și JO L 12, 19.1.2010, p. 11.


title: Decizia Consiliului din 29 iunie 1999 privind semnarea și notificarea aplicării provizorii a Convenției privind ajutorul alimentar din 1999 în numele Comunității Europene

text:
Anunţ juridic important

|

31999D0576

Jurnalul Oficial L 222 , 24/08/1999 p. 0038 - 0038

		19990629Decizia Consiliuluidin 29 iunie 1999privind semnarea și notificarea aplicării provizorii a Convenției privind ajutorul alimentar din 1999 în numele Comunității Europene(1999/576/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 181, coroborat cu articolul 300 alineatul (2) primul paragraf prima teză,având în vedere propunerea Comisiei,(1) întrucât Comunitatea este membră a Acordului internațional privind cerealele din 1995, care este constituit din două instrumente juridice distincte, și anume Convenția privind comerțul cu cereale și Convenția privind ajutorul alimentar; întrucât aceste acorduri au fost prelungite până la 30 iunie 1999;(2) întrucât Convenția privind comerțul cu cereale din 1995 se prelungește până la 30 iunie 2001;(3) întrucât Convenția privind ajutorul alimentar din 1999 a fost negociată;(4) întrucât prezentul acord ar trebui semnat;(5) întrucât noua Convenție privind ajutorul alimentar este deschisă spre semnare la sediul Organizației Națiunilor Unite din New York, de la 1 mai până la 30 iunie 1999 inclusiv; întrucât în cursul acestei perioade, semnatarii își depozitează instrumentele de ratificare, acceptare sau aprobare; întrucât, având în vedere faptul că procedurile necesare nu sunt îndeplinite în acest termen, ar trebui să se decidă aplicarea provizorie a noii Convenții privind ajutorul alimentar,DECIDE:Articol unic(1) Președintele Consiliului este autorizat să numească persoana împuternicită să semneze Convenția privind ajutorul alimentar 1999 în numele Comunității Europene.Textul Acordului este atașat la prezenta decizie.(2) Comunitatea Europeană aplică cu titlu provizoriu Convenția privind ajutorul alimentar din 1999, de la data intrării în vigoare a acesteia.(3) Președintele Consiliului depune o declarație de aplicare provizorie, în conformitate cu articolul XXII litera (c) din Convenția privind ajutorul alimentar din 1999, la Secretarul General al Organizației Națiunilor Unite, în numele Comunității Europene.Adoptată la Bruxelles, 29 iunie 1999.Pentru ConsiliuPreședinteleJ. Fischer--------------------------------------------------


title: Decizia (PESC) 2017/82 a Consiliului din 16 ianuarie 2017 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               17.1.2017

               RO

               Jurnalul Oficial al Uniunii Europene

               L 12/90

         DECIZIA (PESC) 2017/82 A CONSILIULUI
   din 16 ianuarie 2017
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 31 alineatul (2),
   având în vedere Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (1), în special articolul 33,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 mai 2016, Consiliul a adoptat Decizia (PESC) 2016/849.

               (2)

               La 17 decembrie 2016, Comitetul Consiliului de Securitate al Organizației Națiunilor Unite instituit în temeiul Rezoluției 1718 (2006) a Consiliului de Securitate al Organizației Națiunilor Unite a eliminat numele a cinci nave de pe lista persoanelor și entităților care fac obiectul măsurilor restrictive.

               (3)

               Prin urmare, anexa I la Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Anexa I la Decizia (PESC) 2016/849 se modifică astfel cum se prevede în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 16 ianuarie 2017.

            Pentru Consiliu

            Președintele

         F. MOGHERINI

      (1)  JO L 141, 28.5.2016, p. 79.

      ANEXĂ
      Navele cu numerele OMI de mai jos se elimină de pe lista prevăzută la mențiunea 20 din partea B („Entități”) a anexei I la Decizia (PESC) 2016/849 a Consiliului:

                  (d)

                  Dawnlight 9110236

                  (e)

                  Ever Bright 88 (J Star) 8914934

                  (f)

                  Gold Star 3 (benevolence) 8405402

                  (o)

                  Orion Star (Richocean) 9333589

                  (w)

                  South Hill 5 9138680


title: Decizia Consiliului din 21 decembrie 2006 de punere în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului

text:
Anunţ juridic important

|

32006D1008

Jurnalul Oficial L 379 , 28/12/2006 p. 0123 - 0124 Jurnalul Oficial L 200 , 01/08/2007 p. 0532 - 0533

		20061221Decizia Consiliuluidin 21 decembrie 2006de punere în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului(2006/1008/CE)CONSILIUL UNIUNII EUROPENE,având în vedere Regulamentul (CE) nr. 2580/2001 al Consiliului din 27 decembrie 2001 privind măsuri restrictive specifice îndreptate împotriva anumitor persoane și entități în vederea combaterii terorismului [1] și, în special, articolul 2 alineatul (3),întrucât:(1) La 29 mai 2006, Consiliul a adoptat Decizia 2006/379/CE de punere în aplicare a articolului 2 alineatul (3) din Regulamentul (CE) nr. 2580/2001 privind măsuri restrictive specifice îndreptate împotriva anumitor persoane și entități în vederea combaterii terorismului și de abrogare a Deciziei 2005/930/CE [2] care stabilește lista persoanelor și entităților cărora li se aplică regulamentul menționat anterior.(2) Consiliul a constatat că un anumit număr de alte persoane, grupuri și entități ar trebui să fie adăugate pe lista respectivă, pentru motivele din anexa II,DECIDE:Articolul 1Persoanele, grupurile și entitățile din anexă se adaugă pe lista persoanelor, grupurilor și entităților cărora li se aplică Regulamentul (CE) nr. 2580/2001.Articolul 2Prezenta decizie produce efecte de la data publicării.Articolul 3Prezenta decizie se publică în Jurnalul Oficial al Uniunii Europene.Adoptată la Bruxelles, 21 decembrie 2006.Pentru ConsiliuPreședinteleJ. Korkeaoja[1] JO L 344, 28.12.2001, p. 70. Regulament astfel cum a fost modificat ultima dată prin Regulamentul (CE) nr. 1461/2006 al Comisiei (JO L 272, 3.10.2006, p. 11).[2] JO L 144, 31.5.2006, p. 21.--------------------------------------------------20061221ANEXĂConsiliul a constatat că persoanele, grupurile și entitățile enumerate mai jos sunt implicate în acte de terorism în sensul articolului 1 alineatele (2) și (3) din Poziția comună 2001/931/PESC a Consiliului din 27 decembrie 2001 privind aplicarea de măsuri specifice pentru combaterea terorismului [1], că o decizie cu privire la acestea a fost adoptată de către o autoritate națională competentă în sensul articolului 1 alineatul (4) din respectiva poziție comună și că, prin urmare, este necesar ca acestea să fie înscrise pe lista persoanelor, grupurilor și entităților cărora se aplică Regulamentul (CE) nr. 2580/2001.I. PERSOANE1. AKHNIKH, Ismail (alias SUHAIB; alias SOHAIB), născut la 22.10.1982 la Amsterdam (Țările de Jos), pașaport (Țările de Jos) nr. NB0322935(membru al "Hofstadgroep")2. AOURAGHE, Zine Labidine (alias Halifi Laarbi MOHAMED; alias Abed; alias Abid; alias Abu ISMAIL), născut la 18.7.1978 la Nador (Maroc), pașaport (Spania) nr. ESPP278036(membru al "Hofstadgroep")3. BOUGHABA, Mohamed Fahmi (alias Mohammed Fahmi BOURABA; alias Mohammed Fahmi BURADA; alias Abu MOSAB), născut la 6.12.1981 la Al Hoceima (Maroc)(membru al "Hofstadgroep")4. BOUYERI, Mohammed (alias Abu ZUBAIR; alias SOBIAR; alias Abu ZOUBAIR), născut la 8.3.1978 la Amsterdam (Țările de Jos)(membru al "Hofstadgroep")5. EL FATMI, Nouredine (alias Nouriddin EL FATMI; alias Nouriddine EL FATMI, alias Noureddine EL FATMI, alias Abu AL KA'E KA'E; alias Abu QAE QAE; alias FOUAD; alias FZAD; alias Nabil EL FATMI; alias Ben MOHAMMED; alias Ben Mohand BEN LARBI; alias Ben Driss Muhand IBN LARBI; alias Abu TAHAR; alias EGGIE), născut la 15.8.1982 la Midar (Maroc), pașaport (Maroc) nr. N829139(membru al "Hofstadgroep")6. EL MORABIT, Mohamed, născut la 24.1.1981 la Al Hoceima (Maroc), pașaport (Maroc) nr. K789742(membru al "Hofstadgroep")7. ETTOUMI, Youssef (alias Youssef TOUMI), născut la 20.10.1977 la Amsterdam (Țările de Jos), carte de identitate (Țările de Jos) nr. LNB4576246(membru al "Hofstadgroep")8. HAMDI, Ahmed (alias Abu IBRAHIM), născut la 5.9.1978 la Beni Said (Maroc), pașaport (Maroc) nr. K728658(membru al "Hofstadgroep")9. WALTERS, Jason Theodore James (alias Abdullah; alias David), născut la 6.3.1985 la Amersfoort (Țările de Jos), pașaport (Țările de Jos) nr. NE8146378(membru al "Hofstadgroep")II. GRUPURI ȘI ENTITĂȚI1. Gruparea Hofstad2. TAK — Teyrbazen Azadiya Kurdistan, alias Șoimii libertății din Kurdistan[1] JO L 344, 28.12.2001, p. 93.--------------------------------------------------


title: Decizia (UE) 2017/668 a Consiliului din 27 iunie 2016 privind încheierea, în numele Uniunii Europene și al statelor membre ale acesteia, a protocolului adițional la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Republicii Croația la Uniunea Europeană

text:
               8.4.2017

               RO

               Jurnalul Oficial al Uniunii Europene

               L 97/1

         DECIZIA (UE) 2017/668 A CONSILIULUI
   din 27 iunie 2016
   privind încheierea, în numele Uniunii Europene și al statelor membre ale acesteia, a protocolului adițional la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Republicii Croația la Uniunea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 91, articolul 100 alineatul (2) și articolul 207 coroborate cu articolul 218 alineatul (6) al doilea paragraf litera (a) punctul (v),
   având în vedere Actul de aderare a Republicii Croația, în special articolul 6 alineatul (2) al doilea paragraf,
   având în vedere propunerea Comisiei Europene,
   având în vedere aprobarea Parlamentului European (1),
   întrucât:

               (1)

               În conformitate cu Decizia (UE) 2015/1277 a Consiliului (2), protocolul adițional la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Republicii Croația la Uniunea Europeană („protocolul adițional”) a fost semnat, sub rezerva încheierii sale.

               (2)

               Protocolul adițional ar trebui să fie aprobat,

         ADOPTĂ PREZENTA DECIZIE:
   Articolul 1
   Protocolul adițional la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Republicii Croația la Uniunea Europeană se aprobă în numele Uniunii și al statelor sale membre (3).
   Articolul 2
   Prin prezenta decizie, președintele Consiliului este autorizat să numească persoana (persoanele) împuternicită (împuternicite) să prezinte notificarea prevăzută în articolul 12 alineatul (2) din protocolul adițional.
   Articolul 3
   Prezenta decizie intră în vigoare la data adoptării.

      Adoptată la Bruxelles, 27 iunie 2016.

            Pentru Consiliu

            Președintele

         M. VAN DAM

      (1)  Aprobarea din 7 iunie 2016.

      (2)  Decizia (UE) 2015/1277 a Consiliului din 13 octombrie 2014 privind semnarea, în numele Uniunii Europene și al statelor membre ale acesteia, și aplicarea provizorie a Protocolului adițional la Acordul comercial între Uniunea Europeană și statele membre ale acesteia, pe de o parte, și Columbia și Peru, pe de altă parte, pentru a se ține seama de aderarea Republicii Croația la Uniunea Europeană (JO L 204, 31.7.2015, p. 1).

      (3)  Textul protocolului adițional se va publica împreună cu decizia privind semnarea sa.


title: Decizia Consiliului din 21 aprilie 2004 referitoare la încheierea unui Acord între Comunitatea Europeană și Statele Unite ale Americii privind recunoașterea reciprocă a certificatelor de conformitate pentru echipamentele maritime

text:
Anunţ juridic important

|

32004D0425

Jurnalul Oficial L 150 , 30/04/2004 p. 0042 - 0045 ediţie specială în limba cehă capitol 11 volum 51 p. 223  - 223 ediţie specială în limba estonă capitol 11 volum 51 p. 223  - 223 ediţie specială în limba maghiară capitol 11 volum 51 p. 223  - 223 ediţie specială în limba lituaniană capitol 11 volum 51 p. 223  - 223 LV.ES capitol 11 volum 51 p. 223  - 223 MT.ES capitol 11 volum 51 p. 223  - 223 PL.ES capitol 11 volum 51 p. 223  - 223 SK.ES capitol 11 volum 51 p. 223  - 223 ediţie specială în limba slovenă capitol 11 volum 51 p. 223  - 223

		20040421Decizia Consiliuluidin 21 aprilie 2004referitoare la încheierea unui Acord între Comunitatea Europeană și Statele Unite ale Americii privind recunoașterea reciprocă a certificatelor de conformitate pentru echipamentele maritime(2004/425/CE)CONSILIUL UNIUNII EUROPENE,având în vedere Tratatul de instituire a Comunității Europene, în special articolul 133 coroborat cu articolul 300 alineatul (2) primul paragraf prima teză, alineatul (3) primul paragraf prima teză și alineatul (4),având în vedere propunerea Comisiei,întrucât:(1) Acordul între Comunitatea Europeană și Statele Unite ale Americii privind recunoașterea reciprocă a certificatelor de conformitate pentru echipamentele maritime ("acordul") a fost semnat, în numele Comunității, la 27 februarie 2004, sub rezerva încheierii sale.(2) Ar trebui stabilite procedurile interne corespunzătoare pentru a asigura buna funcționare a acordului; este prin urmare necesar să se delege Comisiei competența de a adopta anumite decizii pentru punerea sa în aplicare.(3) Acordul ar trebui aprobat,DECIDE:Articolul 1Acordul între Comunitatea Europeană și Statele Unite ale Americii privind recunoașterea reciprocă a certificatelor de conformitate pentru echipamentele maritime se aprobă în numele Comunității.Textul acordului se atașează la prezenta decizie.Articolul 2Președintele Consiliului este autorizat să desemneze persoana sau persoanele împuternicite să transmită, în numele Comunității, nota prevăzută în articolul 21 alineatul (1) din acord.Articolul 3(1) Comisia, asistată de comitetul special desemnat de Consiliu, reprezintă Comunitatea în cadrul comitetului mixt prevăzut în articolul 7 din acord și al oricărui grup de lucru care poate fi înființat în conformitate cu articolul 7 alineatul (4) din acord. După consultarea comitetului special, Comisia efectuează notificările, schimburile de informații și solicitările de informații specificate în acord.(2) Poziția Comunității cu privire la deciziile care urmează să fie luate de comitetul mixt se stabilește de către Comisie, în urma consultării comitetului special.(3) O decizie referitoare la denunțarea acordului, în conformitate cu articolul 21 alineatul (3) din acesta, se adoptă de către Consiliu, care hotărăște cu majoritate calificată la propunerea Comisiei.Adoptată la Luxemburg, 21 aprilie 2004.Pentru ConsiliuPreședinteleJ. Walsh--------------------------------------------------


title: 2008/784/CE: Decizia Consiliului din 2 octombrie 2008 de stabilire a răspunderii separate a Muntenegrului și de reducere proporțională a răspunderii Serbiei în ceea ce privește împrumuturile pe termen lung acordate de Comunitate Uniunii Statale Serbia și Muntenegru (fosta Republică Federală Iugoslavia) în conformitate cu Deciziile 2001/549/CE și 2002/882/CE

text:
               10.10.2008

               RO

               Jurnalul Oficial al Uniunii Europene

               L 269/8

      DECIZIA CONSILIULUI

   din 2 octombrie 2008
   de stabilire a răspunderii separate a Muntenegrului și de reducere proporțională a răspunderii Serbiei în ceea ce privește împrumuturile pe termen lung acordate de Comunitate Uniunii Statale Serbia și Muntenegru (fosta Republică Federală Iugoslavia) în conformitate cu Deciziile 2001/549/CE și 2002/882/CE
   (2008/784/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 308,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Conform Deciziei 2001/549/CE a Consiliului din 16 iulie 2001 de acordare de asistență macrofinanciară Republicii Federale Iugoslavia (2), Comunitatea a acordat Republicii Federale Iugoslavia un împrumut pe termen lung de până la 225 milioane EUR în vederea asigurării unei situații stabile a balanței de plăți și a întăririi poziției rezervelor țării. Împrumutul a fost plătit integral de către Comisie într-o tranșă unică în octombrie 2001.

               (2)

               Conform Deciziei 2002/882/CE a Consiliului din 5 noiembrie 2002 de acordare de asistență macrofinanciară suplimentară Republicii Federale Iugoslavia (3), Comunitatea a acordat Republicii Federale Iugoslavia un împrumut de până la 55 milioane EUR în vederea asigurării unei situații stabile a balanței de plăți și a întăririi poziției rezervelor țării. Împrumutul a fost plătit integral de Comisie în trei tranșe, după cum urmează: 10 milioane EUR în februarie 2003, 30 milioane EUR în septembrie 2003 și 15 milioane EUR în aprilie 2005.

               (3)

               Conform Cartei Constituționale a Uniunii Statale Serbia și Muntenegru adoptate la 4 februarie 2003, Republica Federală Iugoslavia a fost reconstituită sub numele de Uniunea Statală Serbia și Muntenegru.

               (4)

               La 3 iunie 2006, în temeiul articolului 60 din Carta Constituțională a Uniunii Statale Serbia și Muntenegru și în urma referendumului muntenegrean din 21 mai 2006, Parlamentul Muntenegrului a adoptat declarația de independență a țării, prin care Muntenegru se declară stat independent cu personalitate juridică deplină în temeiul dreptului internațional.

               (5)

               Parlamentul Serbiei a adoptat la 5 iunie 2006 o decizie prin care Serbia este declarată stat succesor al Uniunii Statale Serbia și Muntenegru.

               (6)

               În concluziile sale din 12 iunie 2006, Consiliul a luat act de declarația Parlamentului Muntenegrului și de decizia Parlamentului Serbiei și a afirmat că Uniunea Europeană și statele membre au decis să dezvolte relații cu Muntenegru ca stat independent și suveran.

               (7)

               La 10 iulie 2006, Muntenegru și Serbia au încheiat un acord privind reglementarea apartenenței la organizațiile financiare internaționale și distribuirea activelor și a pasivelor financiare, conform căruia serviciul împrumuturilor de asistență macrofinanciară acordate Republicii Federale Iugoslavia sau Uniunii Statale Serbia și Muntenegru va continua să fie asigurat în proporție de 90 % de Serbia și 10 % de Muntenegru, în cazul în care nu se stabilesc alte procentaje pe baza principiului beneficiarului final.

               (8)

               Muntenegru și Serbia, prin intermediul Băncii Centrale a Muntenegrului și al Băncii Naționale a Serbiei, continuă să asigure integral obligațiile de serviciu al datoriei care decurg din operațiunile de împrumut ale Comunității.

               (9)

               Conform apendicelui 4 la acordul din 10 iulie 2006 încheiat între Muntenegru și Serbia, i s-a atribuit Muntenegrului o datorie totală de 6 703 388,62 EUR ce decurge din împrumuturile cu titlu de asistență macrofinanciară.

               (10)

               Cele două țări își îndeplinesc obligațiile de serviciu al datoriei conform raportului de 90:10 convenit de comun acord, cu excepția unei operațiuni al cărei serviciu este asigurat pe baza principiului beneficiarului final (99,47 % revenind Serbiei și 0,53 % Muntenegrului).

               (11)

               Având în vedere relațiile dezvoltate de Uniunea Europeană cu Muntenegru ca stat independent, mai ales parteneriatul european stabilit prin Decizia 2007/49/CE a Consiliului din 22 ianuarie 2007 privind principiile, prioritățile și condițiile enunțate în Parteneriatul european cu Muntenegru (4), precum și perioada lungă de timp în care urmează să aibă loc rambursările, Comisia ar trebui să fie autorizată să întreprindă acțiunile necesare pentru a se asigura că răspunderile ce derivă din împrumuturile acordate conform Deciziilor 2001/549/CE și 2002/882/CE sunt repartizate între Muntenegru și Serbia în proporțiile stabilite de comun acord de cele două țări.

               (12)

               Muntenegru și Serbia nu vor fi îndreptățite să primească asistență macrofinanciară suplimentară în temeiul acestei decizii.

               (13)

               Comisia a consultat Comitetul economic și financiar înainte de a prezenta propunerea sa.

               (14)

               Pentru adoptarea prezentei decizii, tratatul nu prevede alte atribuții decât cele de la articolul 308,

         DECIDE:
   Articolul 1
   (1)   Muntenegru își asumă răspunderea separată privind rambursarea capitalului, a dobânzilor aferente, precum și a costurilor și a cheltuielilor asociate cu serviciul a 6 703 388,62 EUR din totalul de 280 milioane EUR al împrumuturilor pe termen lung acordate Uniunii Statale Serbia și Muntenegru (fosta Republică Federală Iugoslavia) în conformitate cu Deciziile 2001/549/CE și 2002/882/CE.
   (2)   În acest scop, după consultarea Comitetului economic și financiar, Comisia este autorizată să semneze cu autoritățile din Muntenegru un acord separat de împrumut pentru sumele atribuite Muntenegru, în mod esențial conform termenilor și condițiilor stabilite în:

               —

               Acordul de împrumut din 17 septembrie 2001 încheiat între Comunitatea Europeană și Republica Federală Iugoslavia;

               —

               Acordul de împrumut din 13 decembrie 2002 încheiat între Comunitatea Europeană și Republica Federală Iugoslavia;

               —

               Acordul de împrumut suplimentar din 25 iulie 2003 încheiat între Comunitatea Europeană și Uniunea Statală Serbia și Muntenegru; și

               —

               Acordul de împrumut suplimentar din 7 aprilie 2005 încheiat între Comunitatea Europeană și Uniunea Statală Serbia și Muntenegru.

         În special rata dobânzii și datele scadențelor pentru plata dobânzii și rambursarea capitalului sunt aceleași cu cele stabilite în contractele de împrumut anexate la acordurile menționate la acest alineat.
   (3)   Prezenta decizie nu conferă Muntenegru dreptul la asistență macrofinanciară suplimentară din partea Comunității.
   Articolul 2
   (1)   La semnarea acordului separat de împrumut între Comunitate și Muntenegru menționat la articolul 1 alineatul (2), răspunderea Serbiei față de Comunitate, în calitatea sa de stat succesor al Uniunii Statale Serbia și Muntenegru, se reduce în consecință.
   (2)   Comisia este autorizată să stabilească cu Serbia aranjamente de modificare a acordurilor de împrumut existente menționate la articolul 1 alineatul (2).
   (3)   Prezenta decizie nu conferă Serbiei dreptul la acordarea de asistență macrofinanciară suplimentară din partea Comunității.
   Articolul 3
   (1)   Toate costurile și cheltuielile aferente suportate de Comunitate pentru adoptarea și punerea în aplicare a măsurilor menționate la articolul 1 sunt suportate de Muntenegru.
   (2)   Toate costurile și cheltuielile aferente suportate de Comunitate pentru adoptarea și punerea în aplicare a măsurilor menționate la articolul 2 sunt suportate de Serbia.
   Articolul 4
   Prezenta decizie intră în vigoare în a treia zi de la data publicării în Jurnalul Oficial al Uniunii Europene.

      Adoptată la Luxemburg, 2 octombrie 2008.

            Pentru Consiliu

            Președintele

         X. BERTRAND

      (1)  Aviz din 2 septembrie 2008 (nepublicat încă în Jurnalul Oficial).

      (2)  JO L 197, 21.7.2001, p. 38.

      (3)  JO L 308, 9.11.2002, p. 25.

      (4)  JO L 20, 27.1.2007, p. 16.


title: Decizia Consiliului din 16 iunie 2016 de reînnoire a mandatului supleantului președintelui Camerei de recurs a Oficiului Comunitar pentru Soiuri de Plante

text:
               21.6.2016

               RO

               Jurnalul Oficial al Uniunii Europene

               C 223/5

         DECIZIA CONSILIULUI
   din 16 iunie 2016
   de reînnoire a mandatului supleantului președintelui Camerei de recurs a Oficiului Comunitar pentru Soiuri de Plante
   (2016/C 223/06)
   CONSILIUL UNIUNII EUROPENE,
   având în vedere Regulamentul (CE) nr. 2100/94 al Consiliului din 27 iulie 1994 de instituire a unui sistem de protecție comunitară a soiurilor de plante (1), în special articolul 47 alineatul (1),
   întrucât:

               (1)

               Prin Decizia din 12 iulie 2011 (2), Consiliul a numit-o pe doamna Sari Kaarina HAUKKA în calitate de supleant al președintelui Camerei de recurs a Oficiului Comunitar pentru Soiuri de Plante (denumit în continuare „oficiul”).

               (2)

               Mandatul doamnei Sari Kaarina HAUKKA urmează să expire la 14 octombrie 2016.

               (3)

               La 4 mai 2016, după obținerea avizului favorabil al Consiliului de administrație al oficiului, Comisia a propus ca mandatul doamnei Sari Kaarina HAUKKA să fie reînnoit,

         ADOPTĂ PREZENTA DECIZIE:
   Articolul 1
   Mandatul doamnei Sari Kaarina HAUKKA în calitate de supleant al președintelui Camerei de recurs a Oficiului Comunitar pentru Soiuri de Plante se reînnoiește pentru o perioadă de cinci ani începând din 15 octombrie 2016.
   Articolul 2
   Președintele Consiliului de administrație al oficiului este împuternicit să stabilească toate măsurile necesare pentru punerea în aplicare a articolului 1.
   Articolul 3
   Prezenta decizie intră în vigoare la data adoptării.

      Adoptată la Luxemburg, 16 iunie 2016.

            Pentru Consiliu

            Președintele

         L.F. ASSCHER

      (1)  JO L 227, 1.9.1994, p. 1.

      (2)  Decizia Consiliului din 12 iulie 2011 privind numirea supleantului președintelui Camerei de recurs a Oficiului Comunitar pentru Soiuri de Plante (JO C 209, 15.7.2011, p. 17).


title: 2010/237/: Decizia Comisiei din 27 aprilie 2010 de modificare a Deciziei 2009/379/CE de stabilire a sumelor care, în temeiul Regulamentelor (CE) nr. 1782/2003, (CE) nr. 378/2007, (CE) nr. 479/2008 și (CE) nr. 73/2009 ale Consiliului, sunt puse la dispoziția FEADR și a sumelor disponibile pentru cheltuielile FEGA

text:
               28.4.2010

               RO

               Jurnalul Oficial al Uniunii Europene

               L 106/16

         DECIZIA COMISIEI
   din 27 aprilie 2010
   de modificare a Deciziei 2009/379/CE de stabilire a sumelor care, în temeiul Regulamentelor (CE) nr. 1782/2003, (CE) nr. 378/2007, (CE) nr. 479/2008 și (CE) nr. 73/2009 ale Consiliului, sunt puse la dispoziția FEADR și a sumelor disponibile pentru cheltuielile FEGA
   (2010/237/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolul 12 alineatele (2) și (3),
   întrucât:

               (1)

               Decizia 2009/379/CE a Comisiei (2) stabilește sumele puse la dispoziția Fondului european agricol pentru dezvoltare rurală (FEADR) în temeiul articolului 10 alineatul (2) și al articolului 143d din Regulamentul (CE) nr. 1782/2003 al Consiliului (3), în temeiul articolului 4 alineatul (1) din Regulamentul (CE) nr. 378/2007 al Consiliului (4), în temeiul articolului 190a din Regulamentul (CE) nr. 1234/2007 al Consiliului (5) și în temeiul articolului 9 alineatul (1), al articolului 10 alineatul (3), al articolului 134 și al articolului 135 din Regulamentul (CE) nr. 73/2009 al Consiliului (6), precum și sumele disponibile pentru cheltuielile Fondului european de garantare agricolă (FEGA).

               (2)

               Decizia 2009/780/CE a Comisiei din 22 octombrie 2009 de stabilire a sumelor nete care rezultă din aplicarea modulării voluntare în Portugalia pentru anii calendaristici 2010, 2011 și 2012 (7) a fost abrogată prin Decizia 2010/235/UE a Comisiei (8) pentru a se lua în considerare decizia Portugaliei de a nu aplica modularea voluntară.

               (3)

               Decizia 2009/1005/UE a Parlamentului European și a Consiliului (9) în ceea ce privește finanțarea Planului european de redresare economică a redus și mai mult suma netă disponibilă pentru cheltuielile FEGA în conformitate cu articolul 12 alineatul (1) din Regulamentul (CE) nr. 1290/2005.

               (4)

               Prin urmare, Decizia 2009/379/CE trebuie modificată în consecință,

         ADOPTĂ PREZENTA DECIZIE:
   Articol unic
   Anexa la Decizia 2009/379/CE se modifică în conformitate cu anexa la prezenta decizie.

      Adoptată la Bruxelles, 27 aprilie 2010.

            Pentru Comisie

            Președintele

         José Manuel BARROSO

      (1)  JO L 209, 11.8.2005, p. 1.

      (2)  JO L 117, 12.5.2009, p. 10.

      (3)  JO L 270, 21.10.2003, p. 1.

      (4)  JO L 95, 5.4.2007, p. 1.

      (5)  JO L 299, 16.11.2007, p. 1.

      (6)  JO L 30, 31.1.2009, p. 16.

      (7)  JO L 278, 23.10.2009, p. 59.

      (8)  A se vedea pagina 12 din prezentul Jurnal Oficial.

      (9)  JO L 347, 24.12.2009, p. 26.

      ANEXĂ
      În anexa la Decizia 2009/379/CE, cuantumurile pentru anii 2010, 2011, 2012 și 2013 sunt înlocuite cu următoarele sume:

                     (milioane EUR)

                     Exercițiul financiar

                     Sume puse la dispoziția FEADR

                     Articolul 12 alineatul (1) din Regulamentul (CE) nr. 1290/2005

                     Sold net disponibil pentru cheltuielile FEGA

                     Articolul 10 alineatul (2) din Regulamentul (CE) nr. 1782/2003

                     Articolul 143d din Regulamentul (CE) nr. 1782/2003

                     Articolul 9 alineatul (1) din Regulamentul (CE) nr. 73/2009

                     Articolul 134 din Regulamentul (CE) nr. 73/2009

                     Articolul 135 din Regulamentul (CE) nr. 73/2009

                     Articolul 136 din Regulamentul (CE) nr. 73/2009

                     Articolul 4 alineatul (1) din Regulamentul (CE) nr. 378/2007

                     Articolul 190a alineatul (2) din Regulamentul (CE) nr. 1234/2007

                     „2010

                     1 867,1

                     22

                     397

                     82,11

                     501,821534

                     44 275,968466

                     2011

                     2 095,3

                     22

                     484

                     51,6

                     374,9

                     122,61

                     44 466,59

                     2012

                     2 355,3

                     22

                     484

                     51,6

                     347,3

                     122,61

                     44 710,19

                     2013

                     2 640,9

                     22

                     484

                     51,6

                     313,9

                     122,61

                     44 938,99”


title: 2012/298/UE: Decizia Consiliului din 7 iunie 2012 privind poziția care urmează să fie adoptată de Uniunea Europeană în cadrul Comitetului mixt al SEE cu privire la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți

text:
               12.6.2012

               RO

               Jurnalul Oficial al Uniunii Europene

               L 151/3

         DECIZIA CONSILIULUI
   din 7 iunie 2012
   privind poziția care urmează să fie adoptată de Uniunea Europeană în cadrul Comitetului mixt al SEE cu privire la o modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
   (2012/298/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 153 alineatul (2) coroborat cu articolul 218 alineatul (9),
   având în vedere Regulamentul (CE) nr. 2894/94 al Consiliului din 28 noiembrie 1994 privind normele de aplicare a Acordului privind Spațiul Economic European (1), în special articolul 1 alineatul (3),
   având în vedere propunerea Comisiei Europene,
   întrucât:

               (1)

               Protocolul 31 la Acordul privind Spațiul Economic European (2) (denumit în continuare „Acordul privind SEE”) conține dispoziții și măsuri specifice în ceea ce privește cooperarea în domenii specifice în afara celor patru libertăți.

               (2)

               Este oportună extinderea cooperării dintre părțile contractante la Acordul privind SEE, în scopul includerii Deciziei nr. 940/2011/UE a Parlamentului European și a Consiliului din 14 septembrie 2011 privind Anul european al îmbătrânirii active și al solidarității între generații (2012) (3).

               (3)

               Protocolul 31 la Acordul privind SEE ar trebui modificat în consecință pentru ca această cooperare extinsă să poată fi realizată începând cu 1 ianuarie 2012.

               (4)

               Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată de Uniunea Europeană în cadrul Comitetului mixt al SEE referitor la modificarea propusă a Protocolului 31 la Acordul privind SEE se bazează pe proiectul de decizie a Comitetului mixt al SEE atașat la prezenta decizie.
   Articolul 2
   Prezenta decizie intră în vigoare la data adoptării.

      Adoptată la Luxemburg, 7 iunie 2012.

            Pentru Consiliu

            Președintele

         M. BØDSKOV

      (1)  JO L 305, 30.11.1994, p. 6.

      (2)  JO L 1, 3.1.1994, p. 3.

      (3)  JO L 246, 23.9.2011, p. 5.

      PROIECT
      DECIZIA NR. …/2012 A COMITETULUI MIXT AL SEE
      din
      de modificare a Protocolului 31 la Acordul privind SEE în ceea ce privește cooperarea în domenii specifice în afara celor patru libertăți
      COMITETUL MIXT AL SEE,
      având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European (denumit în continuare „Acordul privind SEE”), în special articolele 86 și 98,
      întrucât:

                  (1)

                  Este oportună extinderea cooperării dintre părțile contractante la Acordul privind SEE, în scopul includerii Deciziei nr. 940/2011/UE a Parlamentului European și a Consiliului din 14 septembrie 2011 privind Anul european al îmbătrânirii active și al solidarității între generații (2012) (1).

                  (2)

                  Prin urmare, Protocolul 31 la Acordul privind SEE ar trebui modificat pentru ca această extindere a cooperării să se aplice de la 1 ianuarie 2012,

            ADOPTĂ PREZENTA DECIZIE:
      Articolul 1
      Articolul 5 din Protocolul 31 la Acordul privind SEE se modifică după cum urmează:

                  1.

                  Alineatul (5) se înlocuiește cu următorul text:
                  „(5)   Statele AELS participă la programele și acțiunile Comunității menționate la primele două liniuțe de la alineatul (8) începând cu 1 ianuarie 1996, la programul menționat la alineatul (8) a treia liniuță începând cu 1 ianuarie 2000, la programul menționat la alineatul (8) a patra liniuță începând cu 1 ianuarie 2001, la programele menționate la alineatul (8) a cincea și a șasea liniuță începând cu 1 ianuarie 2002, la programele menționate la alineatul (8) a șaptea și a opta liniuță începând cu 1 ianuarie 2004, la programele menționate la alineatul (8) a noua, a zecea și a unsprezecea liniuță începând cu 1 ianuarie 2007, la programul menționat la alineatul (8) a douăsprezecea liniuță începând cu 1 ianuarie 2009 și la programul menționat la alineatul (8) a treisprezecea liniuță începând cu 1 ianuarie 2012.”

                  2.

                  La alineatul (8) se adaugă următoarea liniuță:

                              „—

                                 32011 D 0940: Decizia nr. 940/2011/UE a Parlamentului European și a Consiliului din 14 septembrie 2011 privind Anul european al îmbătrânirii active și solidarității între generații (2012) (JO L 246, 23.9.2011, p. 5).”

            Articolul 2
      Prezenta decizie intră în vigoare la … cu condiția ca toate notificările prevăzute la articolul 103 alineatul (1) din Acordul privind SEE să fi fost efectuate către Comitetul mixt al SEE (2).
      Se aplică de la 1 ianuarie 2012.
      Articolul 3
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.

         Adoptată la Bruxelles,

               Pentru Comitetul mixt al SEE

               Președintele

               Secretarii Comitetului mixt al SEE

         (1)  JO L 246, 23.9.2011, p. 5.

         (2)  [Nu au fost semnalate obligații constituționale.] [Au fost semnalate obligații constituționale.]


title: 2007/792/CE: Decizia reprezentanților guvernelor statelor membre, reuniți în cadrul Consiliului din 26 noiembrie 2007 de modificare a Deciziei 2005/446/CE de stabilire a termenului pentru angajarea fondurilor celui de-al 9-lea Fond European de Dezvoltare (FED)

text:
               6.12.2007

               RO

               Jurnalul Oficial al Uniunii Europene

               L 320/31

      DECIZIA REPREZENTANȚILOR GUVERNELOR STATELOR MEMBRE, REUNIȚI ÎN CADRUL CONSILIULUI

   din 26 noiembrie 2007
   de modificare a Deciziei 2005/446/CE de stabilire a termenului pentru angajarea fondurilor celui de-al 9-lea Fond European de Dezvoltare (FED)
   (2007/792/CE)
   REPREZENTANȚII GUVERNELOR STATELOR MEMBRE ALE COMUNITĂȚILOR EUROPENE, REUNIȚI ÎN CADRUL CONSILIULUI,
   având în vedere Tratatul de instituire a Comunității Europene,
   având în vedere propunerea Comisiei,
   având în vedere Acordul de parteneriat dintre membrii grupului de state din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la data de 23 iunie 2000 (1), astfel cum a fost revizuit la Luxemburg la 25 iunie 2005 (2) (denumit în continuare „Acordul de parteneriat ACP-CE”),
   având în vedere Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană (denumită în continuare „decizia de asociere peste mări”) (3), în special articolul 33a,
   având în vedere Acordul intern între reprezentanții guvernelor statelor membre, reuniți în cadrul Consiliului, privind finanțarea și gestionarea ajutorului comunitar în cadrul Protocolului financiar la Acordul de parteneriat ACP-CE (4) (denumit în continuare „Acordul intern privind cel de-al 9-lea FED”), în special articolul 2 alineatul (4),
   având în vedere Acordul intern între reprezentanții guvernelor statelor membre, reuniți în cadrul Consiliului, privind finanțarea ajutorului comunitar în contextul cadrului financiar multianual pentru perioada 2008-2013, în conformitate cu Acordul de parteneriat ACP-CE, și alocarea asistenței financiare pentru țările și teritoriile de peste mări cărora li se aplică dispozițiile părții a patra din Tratatul CE (5) (denumit în continuare „Acordul intern privind cel de-al 10-lea FED”),
   întrucât:

               (1)

               Decizia 2005/446/CE a reprezentanților guvernelor statelor membre, reuniți în cadrul Consiliului, din 30 mai 2005 (6), stabilește 31 decembrie 2007 ca dată ulterior căreia fondurile celui de-al 9-lea Fond European de Dezvoltare (denumit în continuare „FED”), gestionate de Comisie, bonificațiile de dobândă gestionate de Banca Europeană de Investiții (denumită în continuare „BEI”) și veniturile din dobânda corespunzătoare acestor alocări nu mai pot fi angajate.

               (2)

               Punctul 4 din anexa Ib (7) (Cadrul financiar multianual pentru perioada 2008-2013) la Acordul de parteneriat ACP-CE prevede o excepție de la regula generală în cazul soldurilor și fondurilor dezangajate ulterior datei de 31 decembrie 2007 care rezultă din sistemul care garantează stabilizarea încasărilor la export provenite din produsele agricole primare (STABEX) în cadrul FED-urilor anterioare celui de-al 9-lea FED și pentru diferențele de sold și rambursarea sumelor alocate pentru finanțarea facilității pentru investiții, excluzând bonificațiile de dobândă aferente.

               (3)

               La același punct se prevede, de asemenea, că fondurile mai pot fi angajate ulterior datei de 31 decembrie 2007 pentru a asigura capacitatea de funcționare a administrației UE și pentru a acoperi costurile curente pentru proiectele în desfășurare, până la intrarea în vigoare a celui de-al 10-lea FED.

               (4)

               Este necesar ca Decizia 2005/446/CE și punctul 4 din anexa Ib la Acordul de parteneriat ACP-CE să fie armonizate.

               (5)

               Este necesar ca Decizia 2005/446/CE și punctul 4 din anexa Ib la Acordul de parteneriat ACP-CE să fie aduse în coerență.

               (6)

               Datorită forței majore, instituirea programelor și proiectelor finanțate din alocările financiare disponibile în cadrul celui de-al 9-lea FED, după Decizia C(2007) 3856 a Comisiei din 16 august 2007 de realocare în urma evaluării intermediare, a fost întârziată cu șase luni în țările și teritoriile franceze de peste mări (denumite în continuare „TTPM”) din zona Pacificului, cărora li se aplică partea a patra din tratat,

         DECID:
   Articol unic
   Articolele 1 și 2 din Decizia 2005/446/CE se înlocuiesc cu următorul text:

      „Articolul 1
      (1)   Data ulterior căreia fondurile celui de-al 9-lea FED, gestionat de către Comisie, nu se mai angajează se stabilește la 31 decembrie 2007, cu excepția soldurilor și fondurilor dezangajate rezultând din sistemul care garantează stabilizarea încasărilor la export pentru produsele agricole primare (STABEX) în cadrul FED-urilor anterioare celui de-al 9-lea FED și a soldurilor alocărilor celui de-al 9-lea FED pentru a finanța inițiativele menționate în documentele unice de programare ale țărilor și teritoriilor franceze de peste mări (TTPM) din zona Pacificului. Această dată ar putea fi revizuită, dacă este necesar.
      (2)   Soldurile și fondurile dezangajate după 31 decembrie 2007, rezultând din sistemul care garantează stabilizarea încasărilor la export pentru produsele agricole primare (STABEX) în cadrul FED anterioare celui de-al 9-lea FED vor fi transferate celui de-al 10-lea FED și vor fi alocate programului indicativ al respectivelor state ACP și TTPM. Data după care fondurile celui de-al 9-lea FED gestionate de către Comisie pentru a finanța inițiativele menționate în documentele unice de programare ale țărilor și teritoriilor franceze de peste mări (TTPM) din zona Pacificului nu se mai angajează, se stabilește la 30 iunie 2008.
      (3)   În cazul în care intrarea în vigoare a celui de-al 10-lea FED are loc după data de 31 decembrie 2007, soldurile celui de-al 9-lea FED sau ale FED-urilor anterioare și fondurile dezangajate din proiectele desfășurate în cadrul acestor FED-uri pot fi angajate în perioada cuprinsă între 31 decembrie 2007 și intrarea în vigoarea a celui de-al 10-lea FED, caz în care vor putea fi utilizate exclusiv pentru a asigura capacitatea de funcționare a administrației UE și pentru a acoperi costurile curente aferente proiectelor în desfășurare până în momentul intrării în vigoare a celui de-al 10-lea FED.
      (4)   Veniturile din dobânzile aferente creditelor FED vor fi folosite pentru a acoperi costurile legate de punerea în aplicare a resurselor celui de-al 9-lea FED, conform articolului 9 din Acordul intern privind al 9-lea FED, până la intrarea în vigoare a celui de-al 10-lea FED, ulterior acestui moment urmând a fi rezervate cheltuielilor de sprijin legate de FED, astfel cum sunt descrise în articolul 6 din Acordul intern privind al 10-lea FED.
      Articolul 2
      (1)   Data ulterior căreia bonificațiile de dobândă gestionate de Banca Europeană de Investiții (BEI) pentru furnizarea resurselor facilității pentru investiții în condiții preferențiale nu se mai angajează se stabilește la 31 decembrie 2007 sau la data intrării în vigoare a celui de-al 10-lea FED, dacă aceasta survine ulterior datei de 31 decembrie 2007. Această dată ar putea fi revizuită dacă este necesar.
      (2)   Diferențele de sold și rambursările sumelor fondurilor alocate pentru finanțarea facilității pentru investiții gestionate de BEI, excluzând bonificațiile de dobândă aferente, se transferă celui de-al 10-lea FED și rămân alocate facilității pentru investiții”.

      Adoptată la Bruxelles, 26 noiembrie 2007.

            În numele guvernelor statelor membre

            Președintele

         J. SILVA

      (1)  JO L 317, 15.12.2000, p. 3.

      (2)  JO L 209, 11.8.2005, p. 27.

      (3)  JO L 314, 30.11.2001, p. 1. Decizie modificată prin Decizia 2007/249/CE (JO L 109, 26.4.2007, p. 33).

      (4)  JO L 317, 15.12.2000, p. 355.

      (5)  JO L 247, 9.9.2006, p. 32.

      (6)  JO L 156, 18.6.2005, p. 19.

      (7)  Anexa Ib astfel cum este cuprinsă în anexa la Decizia nr. 1/2006 a Consiliului de Miniștri ACP-CE (JO L 247, 9.9.2006, p. 22).


title: Decizia Comisiei din 2 august 2006 de modificare a Deciziei 2001/844/CE, CECO, Euratom

text:
Anunţ juridic important

|

32006D0548

Official Journal L 215 , 05/08/2006 P. 0038 - 0043 Official Journal L 118 , 08/05/2007 P. 1055 - 1060

		20060802Decizia Comisieidin 2 august 2006de modificare a Deciziei 2001/844/CE, CECO, Euratom(2006/548/CE, Euratom)COMISIA COMUNITĂȚILOR EUROPENE,având în vedere Tratatul de instituire a Comunității Europene, în special articolul 218 alineatul (2),având în vedere Tratatul de instituire a Comunității Europene a Energiei Atomice, în special articolul 131,având în vedere Tratatul privind Uniunea Europeană, în special articolul 28 alineatul (1) și articolul 41 alineatul (1),întrucât:(1) În conformitate cu articolul 2 alineatul (1) din dispozițiile Comisiei în materie de securitate prezentate în anexa la Decizia 2001/844/CE, CECO, Euratom a Comisiei [1], membrul Comisiei responsabil cu aspectele de securitate trebuie să ia măsuri corespunzătoare pentru a se asigura că, atunci când se prelucrează informații clasificate UE, normele Comisiei în materie de securitate sunt respectate în cadrul Comisiei, în special, de contractanții externi ai Comisiei.(2) Articolul 2 alineatul (2) din dispozițiile Comisiei în materie de securitate specifică faptul că statele membre, celelalte instituții, organisme, oficii și agenții create în temeiul sau pe baza tratatelor pot primi informații clasificate UE, cu condiția să asigure respectarea unor norme strict echivalente în cadrul serviciilor și spațiilor lor, inter alia, de către contractanții externi ai statelor membre.(3) Dispozițiile Comisiei în materie de securitate nu cuprind, în prezent, elemente de informare privind modul în care ar trebui să se aplice principiile de bază ale acestora și standardele minimale atunci când Comisia conferă entităților externe, prin contract sau înțelegere privind subvențiile, sarcini care implică, necesită și/sau conțin informații clasificate UE.(4) Este, prin urmare, necesar să se insereze standarde minimale comune specifice în această privință în dispozițiile Comisiei în materie de securitate și în normele în materie de securitate anexate la acestea.(5) Aceste standarde minimale comune specifice ar trebui, de asemenea, să fie respectate de statele membre cu referire la măsurile care urmează să fie luate în conformitate cu dispozițiile naționale, atunci când ele conferă, prin contract sau înțelegere privind subvențiile, sarcini care implică, necesită și/sau conțin informații clasificate UE, entităților externe menționate la articolul 2 alineatul (2) din dispozițiile Comisiei în materie de securitate.(6) Aceste standarde minimale comune ar trebui să se aplice fără a aduce atingere altor acte relevante, în special Directivei 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii [2], Regulamentului (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene [3] și Regulamentului (CE, Euratom) nr. 2342/2002 al Comisiei [4] de stabilire a normelor de aplicare a acestuia, precum și acordurilor bilaterale și multilaterale menționate la articolele 106 și 107 din Regulamentul (CE, Euratom) nr. 1605/2002,DECIDE:Articolul 1Dispozițiile Comisiei în materie de securitate, prezentate în anexa la Decizia 2001/844/CE, CECO, Euratom, se modifică după cum urmează:1. La articolul 2 alineatul (1) se adaugă următorul paragraf:"Atunci când un contract sau o înțelegere privind subvențiile între Comisie și un contractant extern sau un beneficiar implică prelucrarea de informații clasificate UE în spațiile contractantului sau ale beneficiarului, măsurile corespunzătoare care trebuie luate de contractantul extern sau beneficiarul respectiv pentru a asigura respectarea, în cadrul prelucrării informațiilor clasificate UE, a normelor menționate la articolul 1 fac parte integrantă din contract sau din înțelegerea privind subvențiile."2. Normele în materie de securitate prezentate în anexa la dispozițiile Comisiei în materie de securitate se modifică după cum urmează:(a) la secțiunea 5.1 din partea I se adaugă următoarea teză:"Aceste standarde minimale se aplică, de asemenea, atunci când Comisia conferă, prin contract sau înțelegere privind subvențiile, entităților industriale sau altor entități sarcini care implică, necesită și/sau conțin informații clasificate UE; aceste standarde minimale comune sunt cuprinse în secțiunea 27 din partea II.";(b) în partea II se adaugă textul din anexa la prezenta decizie, formând secțiunea 27;(c) la apendicele 6, se adaugă următoarele abrevieri:"ASD : autoritate de securitate desemnatăASI : autorizație de securitate pentru incinteRSI : responsabilul cu securitatea instalațieiASP : autorizație de securitate pentru personalCS : clauzele privind securitateaGCCS : ghid de clasificare pe criteriul securității".Articolul 2Prezenta decizie intră în vigoare la data publicării în Jurnalul Oficial al Uniunii Europene.Adoptată la Bruxelles, 2 august 2006.Pentru ComisieSiim KallasVicepreședinte[1] JO L 317, 3.12.2001, p. 1. Decizie, astfel cum a fost modificată ultima dată prin Decizia 2006/70/CE, Euratom (JO L 34, 7.2.2006, p. 32).[2] JO L 134, 30.4.2004, p. 114. Directivă, astfel cum a fost modificată ultima dată prin Regulamentul (CE) nr. 2083/2005 al Comisiei (JO L 333, 20.12.2005, p. 28).[3] JO L 248, 16.9.2002, p. 1.[4] JO L 357, 31.12.2002, p. 1. Regulament, astfel cum a fost modificat ultima dată prin Regulamentul (CE, Euratom) nr. 1261/2005 (JO L 201, 2.8.2005, p. 3).--------------------------------------------------20060802ANEXĂ"27. STANDARDE MINIMALE COMUNE PRIVIND SECURITATEA INDUSTRIALĂ27.1. IntroducerePrezenta secțiune se ocupă de aspecte de securitate ale activităților industriale care sunt proprii negocierii și atribuirii contractelor sau înțelegerilor privind subvențiile, precum și executării de către entități industriale sau alte entități a acestor contracte sau înțelegeri privind subvențiile, în cadrul cărora sunt conferite sarcini care implică, necesită și/sau cuprind informații clasificate UE, inclusiv comunicarea acestor informații clasificate UE sau accesul la acestea în cursul procedurilor de achiziții publice și de cerere de oferte (perioada de depunere a ofertelor și de negocieri precontractuale).27.2. DefinițiiÎn sensul acestor standarde minimale comune, se aplică următoarele definiții:(a) "contract clasificat": orice contract sau înțelegere privind subvențiile pentru furnizarea de produse, execuția de lucrări, punerea la dispoziție de imobile sau prestarea de servicii, a căror executare necesită sau implică accesul la informații clasificate UE sau crearea de astfel de informații;(b) "contract de subcontrare clasificat": un contract încheiat de un contractant sau de beneficiarul unei subvenții cu un alt contractant (adică subcontractantul) pentru furnizarea de produse, execuția de lucrări, punerea la dispoziție de imobile sau prestarea de servicii, a căror executare necesită sau implică accesul la informații clasificate UE sau crearea de astfel de informații;(c) "contractant": un operator economic sau o entitate juridică având capacitatea juridică de a încheia contracte sau de a fi beneficiarul unei subvenții;(d) "autoritate de securitate desemnată (ASD)": o autoritate responsabilă în fața autorității naționale de securitate (ANS) a unui stat membru UE, a cărei responsabilitate constă în a comunica entităților industriale sau altor entități politica națională în toate domeniile având legătură cu securitatea industrială și în a furniza orientări și asistență pentru punerea sa în aplicare. Funcția de ASD poate fi exercitată de ANS;(e) "autorizație de securitate pentru incinte (ASI)": o decizie administrativă luată de o ANS/ASD conform căreia, din punct de vedere al securității, o instalație poate asigura o protecție adecvată informațiilor clasificate UE la un nivel stabilit de clasificare a securității, iar personalul său, care are nevoie de acces la informațiile clasificate UE, posedă o autorizație de securitate corespunzătoare și a fost informat cu privire la cerințele de securitate necesare pentru a accede la informațiile clasificate UE și a le proteja;(f) "entitate industrială sau altă entitate": un contractant sau un subcontractant angajat în furnizarea de bunuri, executarea de lucrări sau prestarea de servicii, inclusiv entități industriale, comerciale, de prestare de servicii, științifice, de cercetare, de învățământ sau de dezvoltare;(g) "securitate industrială": aplicarea măsurilor și a procedurilor de protecție pentru a preveni, identifica și recupera pierderea sau compromiterea informațiilor clasificate UE tratate de un contractant sau un subcontractant în cadrul negocierilor (pre)contractuale și al contractelor clasificate;(h) "autoritate națională de securitate (ANS)": autoritatea administrativă a unui stat membru UE, a cărei responsabilitate finală o reprezintă protecția informațiilor clasificate UE în cadrul acelui stat membru;(i) "nivel general de clasificare a securității unui contract": determinarea clasificării securității întregului contract sau a întregii înțelegeri privind subvențiile, pe baza clasificării informațiilor și/sau a materialelor care trebuie sau pot fi produse, comunicate sau accesate în temeiul oricărui element al contractului global sau al înțelegerii globale privind subvențiile. Nivelul general de clasificare a securității unui contract nu poate fi mai scăzut decât clasificarea cea mai ridicată a unuia din elementele sale, dar poate fi mai ridicat din cauza efectului de agregare;(j) "clauzele privind securitatea (CS)": un set de condiții contractuale speciale, întocmit de autoritatea contractantă, care face parte integrantă dintr-un contract clasificat care implică acces la informații clasificate UE sau producerea de astfel de informații și care stabilește cerințele de securitate sau acele elemente ale contractului clasificat care trebuie să fie protejate din motive de securitate;(k) "ghid de clasificare pe criteriul securității (GCCS)": un document care descrie elementele unui program, contract sau înțelegere privind subvențiile care sunt clasificate și precizează nivelurile de clasificare a securității aplicabile. GCCS poate fi extins pe toată durata programului, contractului sau înțelegerii privind subvențiile, iar elementele informațiilor pot fi reclasificate sau declasificate. GCCS trebuie să facă parte din CS.27.3. Organizare(a) Comisia poate conferi, prin contract clasificat, entităților industriale sau altor entități înregistrate într-un stat membru sarcini care implică, necesită și/sau cuprind informații clasificate UE;(b) Comisia se asigură că toate cerințele care decurg din aceste standarde minimale sunt respectate atunci când sunt atribuite contractele clasificate;(c) Comisia implică autoritatea sau autoritățile naționale de securitate competente în scopul aplicării acestor standarde minimale în materie de securitate industrială. Autoritățile naționale de securitate pot atribui aceste sarcini uneia sau mai multor ASD;(d) responsabilitatea pentru protejarea informațiilor clasificate UE în cadrul entităților industriale sau al altor entități revine în ultimă instanță conducerii acestor entități;(e) ori de câte ori este atribuit un contract sau un contract de subcontractare clasificat care se încadrează în domeniul de aplicare al acestor standarde minimale, Comisia și/sau ANS/ASD, după caz, vor notifica, fără întârziere, ANS/ASD din statul membru în care este înregistrat contractantul sau subcontractantul.27.4. Contracte clasificate și decizii de atribuire(a) Clasificarea pe criteriul securității a contractelor sau a înțelegerilor privind subvențiile trebuie să țină seama de următoarele principii:- Comisia determină, după caz, aspectele contractului clasificat care necesită protecție și clasificarea de securitate corespunzătoare; atunci când face acest lucru, ea trebuie să ia în considerare clasificarea de securitate inițială atribuită de autoritatea de origine informațiilor create înainte de atribuirea contractului clasificat;- nivelul general de clasificare a contractului nu poate fi mai scăzut decât clasificarea cea mai ridicată a unuia din elementele sale;- informațiile clasificate UE create în cadrul activităților contractuale sunt clasificate în conformitate cu ghidul de clasificare pe criteriul securității;- după caz, Comisia este responsabilă de modificarea nivelului general de clasificare a contractului sau de clasificare a securității oricăruia din elementele sale, prin consultare cu autoritatea de origine, și de informarea tuturor părților interesate;- informațiile clasificate comunicate contractantului sau subcontractantului sau create în cadrul unei activități contractuale nu trebuie să fie utilizate în alte scopuri decât cele prevăzute de contractul clasificat și nu trebuie divulgate terților fără consimțământul scris prealabil din partea autorității de origine.(b) Comisia și ANS/ASD a statelor membre respective au responsabilitatea de a se asigura că subcontractanții și contractanții cărora li s-au atribuit contracte clasificate care implică informații clasificate "CONFIDENTIEL UE" sau peste acest nivel iau toate măsurile corespunzătoare pentru protejarea acestor informații clasificate UE care le sunt comunicate sau pe care aceștia le creează în momentul executării contractului clasificat în conformitate cu actele cu putere de lege și actele administrative naționale. Nerespectarea cerințelor de securitate poate avea ca rezultat rezilierea contractului clasificat.(c) Toate entitățile industriale sau alte entități care participă la contractele clasificate care implică acces la informații clasificate "CONFIDENTIEL UE" sau peste acest nivel trebuie să dețină o ASI națională. Această autorizație este eliberată de ANS/ASD a statului membru pentru a confirma că o instalație poate asigura și garanta o protecție corespunzătoare a securității informațiilor clasificate UE la nivelul de clasificare corespunzător.(d) Atunci când este atribuit un contract clasificat, responsabilul cu securitatea instalației (RSI) desemnat de conducerea contractantului sau a subcontractantului are ca atribuție să solicite o autorizație de securitate pentru personal (ASP) pentru toate persoanele angajate în entități industriale sau alte entități înregistrate într-un stat membru UE și ale căror funcții necesită ca acestea să aibă acces la informații clasificate "CONFIDENTIEL UE" sau peste acest nivel care fac obiectul unui contract clasificat; această autorizație este eliberată de ANS/ASD a statului membru respectiv în conformitate cu reglementările sale naționale.(e) Contractele clasificate trebuie să includă CS, astfel cum sunt definite la 27.2 (j). CS trebuie să cuprindă GCCS.(f) Înainte de inițierea unei proceduri negociate pentru un contract clasificat, Comisia va contacta ANS/ASD a statului membru în care sunt înregistrate entitățile industriale sau alte entități interesate pentru a obține confirmarea că acestea dețin o ASI valabilă și corespunzătoare nivelului de clasificare a securității contractului.(g) Autoritatea contractantă nu trebuie să atribuie un contract clasificat unui operator economic selectat înainte de a fi primit o ASI valabilă.(h) Cu excepția cazurilor în care actele cu putere de lege și actele administrative naționale ale statelor membre impun acest lucru, o ASI nu este necesară pentru contractele care implică informații clasificate "RESTREINT UE".(i) Invitațiile de participare privind contracte clasificate trebuie să cuprindă o dispoziție care prevede că un operator economic care nu prezintă o ofertă sau care nu este selectat este obligat să restituie toate documentele într-un termen specificat.(j) Poate fi necesar pentru contractanți să negocieze contracte de subcontractare clasificate cu subcontractanți la diferite niveluri. Este responsabilitatea contractantului de a asigura ca toate activitățile de subcontractare să fie întreprinse în conformitate cu standardele minimale comune cuprinse în prezenta secțiune. Cu toate acestea, contractantul nu trebuie să transmită informații sau materiale clasificate UE unui subcontractant fără consimțământul scris prealabil din partea autorității de origine.(k) Condițiile în care un contractant poate subcontracta activități trebuie să fie definite în ofertă sau în cererea de oferte, precum și în contractul clasificat. Nici un contract de subcontractare nu poate fi atribuit entităților înregistrate într-un stat care nu este membru UE fără autorizarea scrisă expresă din partea Comisiei.(l) Pe toată durata contractului clasificat, respectarea tuturor dispozițiilor sale în materie de securitate va fi monitorizată de Comisie, împreună cu ANS/ASD competente. Orice incidente legate de securitate sunt raportate, în conformitate cu dispozițiile prevăzute de partea II secțiunea 24 din prezentele norme în materie de securitate. Orice modificare sau retragere a unei ASI este comunicată de îndată Comisiei și oricărei alte ANS/ASD căreia i-a fost notificată.(m) Atunci când un contract clasificat sau un contract de subcontractare clasificat este reziliat, Comisia și/sau ANS/ASD, după caz, vor notifica fără întârziere ANS/ASD din statul membru în care este înregistrat contractantul sau subcontractantul.(n) Standardele minimale comune cuprinse în prezenta secțiune continuă să fie respectate, iar contractanții și subcontractanții păstrează confidențialitatea informațiilor clasificate după rezilierea sau expirarea contractului clasificat sau a contractului de subcontractare clasificat.(o) Dispoziții specifice pentru distrugerea informațiilor clasificate la sfârșitul contractului clasificat vor fi prevăzute de CS sau de alte dispoziții relevante care conțin cerințe de securitate.(p) Obligațiile și condițiile prevăzute de prezenta secțiune se aplică mutatis mutandis procedurilor de acordare a subvențiilor prin decizie și, în special, beneficiarilor unor astfel de subvenții. Decizia de acordare a subvenției enunță toate obligațiile beneficiarilor.27.5. ViziteVizitele efectuate de personalul Comisiei în contextul contractelor clasificate la entități industriale sau alte entități din statele membre care execută contracte clasificate UE trebuie organizate cu ANS/ASD competentă. Vizitele efectuate de angajați ai entităților industriale sau ai altor entități în cadrul unui contract clasificat UE trebuie să fie organizate între ANS/ASD competente. Cu toate acestea, ANS/ASD implicate într-un contract clasificat UE pot conveni asupra unei proceduri prin care vizitele efectuate de angajați ai entităților industriale sau ai altor entități pot fi organizate direct.27.6. Transmiterea și transportul informațiilor clasificate UE(a) În ceea ce privește transmiterea informațiilor clasificate UE, se aplică dispozițiile prevăzute în partea II secțiunea 21 din prezentele norme în materie de securitate. Pentru completarea acestor dispoziții, se vor aplica orice proceduri existente în vigoare între statele membre.(b) Transportul internațional de materiale clasificate UE referitoare la contracte clasificate se efectuează în conformitate cu procedurile naționale ale statului membru. În momentul examinării măsurilor în materie de securitate pentru transportul internațional, se vor aplica următoarele principii:- securitatea este asigurată în fiecare etapă a transportului și în toate împrejurările, de la punctul de origine până la destinația finală;- gradul de protecție acordat unui lot se determină în funcție de nivelul de clasificare cel mai ridicat al materialului conținut;- se obține o ASI, după caz, pentru societățile care asigură transportul. În acest caz, personalul care manipulează lotul trebuie să primească o autorizație de securitate în conformitate cu standardele minimale comune cuprinse în prezenta secțiune;- traseele sunt, în măsura posibilului, directe și sunt parcurse cât mai rapid, în funcție de circumstanțe;- ori de câte ori posibil, rutele de transport ar trebui să treacă numai prin state membre UE. Rutele care trec prin state care nu sunt membre UE nu sunt utilizate decât cu autorizarea din partea ANS/ASD atât a statului expeditorului, cât și al destinatarului;- înaintea oricărui transfer de material clasificat UE, se elaborează un plan de transport de către expeditor, care este aprobat de ANS/ASD corespunzătoare."--------------------------------------------------